Ad'cant

## Elhelyezkedése és pályaadatok

### Kereskedelmi utak

* Xios
* Cados

## Fizikai tulajdonságok

### Talajfajták

* Dzsungel
* Homok

### Látnivalók

* ISB parancsnokság
* RBN pártház
* DBSZ pártház
* Caria kiképzőközpont - Hadsereg
* Börtön
* Rithun székház
* Ad'canti borvidék

### Állatvilág

* Lozzug
* Visszoj
* Ferruh

## Társadalom

### Immigrált fajok

* Ember
* Bith

### Kormányzat

* Reform-Birodalmi Frakció
* Reform-Birodalmi Néppárt

### Jelentősebb városok

* Ilwe - Főváros
* Randot - Rithun bányászati centrum
* Elki
* Virki
* Yrakhi

### Hovatartozás

* 72-es Szektor
* Sith Birodalom
* Régi Köztársaság
* Galaktikus Köztársaság
* Galaktikus Birodalom

 —Tarkin nagymoff, a Külső Gyűrű kormányzójaként

Az **Ad'cant** a  72-es Szektor egyik bolygója, valamint a szektoréli birodalmi szárazföldi hadsereg kiképzőközpontja. A helyi  ISB főparancsnokság is itt található. Ilwe a fővárosa.

## **Földrajz**

A Scarifhoz hasonlító dzsungelbolygó, amely nedvesebb éghajlattal, hatalmas édesvizű tengerekkel és partokkal rendelkezik. Meglehetősen nagy bolygó, közel négyszer akkora, mint a Cados. A-típusú csillaga az Ady. Négy kisbolygó kering körülötte: az Ira, a Norcu, a Qretta és a Trotis. Méretéből adódóan hatalmas érclelőhelyek találhatóak rajta, amiket a helyiek ki is használnak.

## **Története**

### **Korai történelem**

Körülbelül 5 milliárd évvel keletkezett a bolygó az Ady csillag közül. Miután kifejlődött az élet, kezdetben burjánzott a bolygó a növényektől, valamint a vízi állatoktól. Azonban intelligens faj nem alakult ki az idők során. Sok meteorit csapódott be a felszínbe, ezzel olyan ásványokat "ültettek el" a bolygón, mint a doonium vagy az alum.

Miután felfedezték a bolygót, több nép immigrált ide, új élet reményében, de többségben az emberek voltak. Kezdetben mezőgazdasággal foglalkoztak, majd később, mikor felfedeztek hatalmas földalatti barlangokat és lelőhelyeket, bányászni kezdték a fontosabb érceket.

### **A Régi Köztársaság korszaka**

A szóbeszéd szerint Lord Cados uralma alatt épült itt egy Sith templom, de a hely, ahol található, az idők során feledésbe meredt. A későbbi Birodalom is kutatott utána, de ők sem jártak sikerrel.

BBY 3900 körül a Czerka vállalat felvásárolta a bányákat, és nagy nyomást gyakoroltak az itteni telepesekre. Az ipar fejlődött, ám a mezőgazdaság el lett nyomva, megfosztva ezzel a munkától a lakosokat, hiszen a gyárakban főként droidokat alkalmaztak. Mikor megelégelték ezt összefogtak, fellázadtak a vállalat ellen és erővel kiűzték őket a bolygóról. Egy új vezetővel, Iris Adyval az élen újjáépítették a gazdaságot. Utána lett elnevezve a csillag, valamint a bolygó is, és a legnagyobb nőalakja lett aztán a Szektornak a Régi Köztársaság idején.

A Sithek bukása után a Köztársaság vette át a Sith Birodalom helyét. Alattuk tovább folyt a hétköznapi élet, azonban a cadosi adattárak megsemmisülése miatt jelentőségét vesztette a Szektor, és elnéptelenedésnek indult. A Köztársaság végül újabb háborúk miatt visszaszorult, és elhagyta a szektort.

### **A Köztársaság Fénykora**

Párezer évvel később, BBY 200 körül a Köztársaság újra terjeszkedett, és meggyőzte a szektort, valamint Ad'cant-ot arról, hogy csatlakozzanak újra hozzájuk. A tárgyalások végül sikerrel zárultak, és a szektor innentől 72-es Szektor néven újra a Köztársaság része lett.

Az Ad'cantra több idegen nép is betelepült, valamint fellendült a gazdaság is. Új gyárak, valamint lakóhelyek épültek. A korszak nem csak a Köztársaság, hanem Ad'cant fénykorának is számított. A helyiek kiharcolták, hogy hozzanak létre egy törvényt az élővilág védelmére, és ne építsenek gyárakat, valamint városokat szerte a bolygón. A környezeti tényezők miatt ez alapból bonyolult lett volna, így a vezetés belement. Ezek után az épületek magasságát növelték

### **A Klónháborúk**

Ad'Cant gazdasága megsínylette ezt a háborút, hiszen nagy mennyiségű nyersanyagot kellett szolgáltatnia a hadseregnek, valamint a gyáraknak. Konfliktus nem történt a bolygón, azonban a lakosok békét akartak, és sokszor tüntettek, aminek az lett a vége, hogy békefenntartó erőket küldött a Köztársaság.

### **Birodalmi uralom**

A Köztársaság, valamint a Jedik bukása után beköszöntött a Birodalom kora. A lakosok Köztársaságpártiak voltak, így több szektorbéli bolygó mellett itt is zavargások történtek. Ralf Castillon moff kinevezése, majd a szenátus létrehozása után enyhültek a kedélyek. Ám nem tartott sokáig, mire realizálták Castillon törekvéseit. Itt is tüntettek, majd az Első Töréspont után visszábbesett a gyárak termelése.

A Második Töréspont, és a Lázadó Szövetség térnyerése után a bolygó főképp birodalmi befolyás alatt maradt. Megépült az ISB főparancsnoksága is, aminek a helyi vezetője Cathos Ewax lett. Ő elhozta a Rithun vállalatot is a bolygóra, aminek köszönhetően újra fellendült a gazdaság, és a környező kisbolygókon is elkezdtek bányászni. Újra visszaállt a béke és a rend a bolygón.

## **Gazdaság és politika**

Felszínén főleg mezőgazdasággal foglalkoznak, de nagy gyárak és bányák is vannak, amiket a Rithun vállalat irányít. A haderőnek is vannak gyárai a bolygón. A környező kisbolygókon is bányásznak. Befolyás: RBN > DBSZ

A bolygó egyik jelentős exportálási cikke a különleges ad'canti borvidékről számazó bor volt. Több másik birodalmi szektor is vásárolt belőle, jellemzően jó minőségű drága borok voltak ezek.

## **Hadviselés**

Itt volt megtalálható az ISB parancsnoksága, valamint igen aktív volt a hadiipar is. A szárazföldi hadsereg kiképzőközpontja évek óta szállítja a legjobb tiszteket a Szektor haderejének.